După aproape un secol de instabilitate politică și război, Japonia a fost pe punctul de unificare de către Oda Nobunaga, care a ieșit din obscuritate în provincia Owari (actuala Prefectură Aichi) pentru a domina Japonia centrală. În 1582, Oda a fost asasinat de către unul dintre generalii săi, Akechi Mitsuhide, și i-a oferit lui Toyotomi Hideyoshi oportunitatea de a se ocupa poziția de succesor a lui Oda după ce s-a ridicat prin ierarhia gradelor militare începând cu "ashigaru" (infanterie), pentru a deveni unul dintre cei mai de încredere generali ai lui Oda. Toyotomi și-a consolidat în cele din urmă controlul asupra "daimyō-urilor" rămase, dar a condus ca "Kampaku" (Regent Imperial), deoarece nașterea sa ca si om de rând l-a exclus de la titlul de "Sei-i Taishōgun." În timpul scurtei sale domnii ca Kampaku, Toyotomi a încercat două invazii ale Coreei. Prima încercare, cuprinsă între 1592 și 1596, a avut succes inițial, dar a suferit eșecuri și s-a încheiat într-un impas. A doua încercare a început în 1597, dar a avut mai puțin succes, deoarece coreenii și aliații lor chinezi Ming au fost pregătiți de la prima lor întâlnire. În 1598, Toyotomi a cerut retragerea din Coreea, la puțin timp înainte de moartea acestuia